नोएडा
नोएडा भारत में दिल्ली से सटा एक उपनगरीय क्षेत्र है जो उत्तर प्रदेश में स्थित है। इसकी जनसंख्या करीब 5 लाख है और यह 203 वर्ग कि॰मी॰ में फ़ैला है। इसका नाम अंग्रेज़ी के न्यू ओखला इंडस्ट्रियल डवेलपमंट अथॉरिटी (अंग्रेज़ी: New Okhla Industrial Development Authority, अनुवाद. नवीन ओखला औद्योगिक विकास प्राधिकरण) के संक्षिप्तीकरण से बना है। इसका आधिकारिक नाम गौतम बुद्ध नगर है। ये विभिन्न सेक्टरों में बसा हुआ है। इसे एक व्यवस्थित योजनाबद्ध भारतीय शहर माना जाता है। यह भारत के राष्ट्रीय राजधानी क्षेत्र का हिस्सा है।